CELEX: 32007R1267
Language: hu
Date: 2007-10-26 00:00:00
Title: A Bizottság 1267/2007/EK rendelete ( 2007. október 26. ) a sertéshús magánraktározásához nyújtott támogatás különleges feltételeiről

27.10.2007   
            
            
               HU
            
            
               Az Európai Unió Hivatalos Lapja
            
            
               L 283/53
            
         
      A BIZOTTSÁG 1267/2007/EK RENDELETE
   
   (2007. október 26.)
   a sertéshús magánraktározásához nyújtott támogatás különleges feltételeiről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 4. cikke (6) bekezdésére és 5. cikke (4) bekezdésére,
   mivel:
   
               (1)
            
            
               A sertéshús tekintetében intervenciós intézkedések tehetők, ha a Közösség reprezentatív piacain a hasított sertések átlagára kevesebb, és valószínűleg kevesebb is marad, mint az alapár 103 %-a.
            
         
               (2)
            
            
               A piaci árak e szint alá estek, és ez a helyzet az adott szezonális és ciklikus tendenciák alapján várhatóan fennmarad.
            
         
               (3)
            
            
               Ezért intervenciós intézkedéseket kell hozni. Ezen intézkedések – a sertéshús magánraktározási támogatása nyújtására vonatkozó részletes szabályok megállapításáról szóló, 1990. november 27-i 3444/90/EGK bizottsági rendelettel (2) összhangban – magánraktározási támogatás nyújtására korlátozódhatnak.
            
         
               (4)
            
            
               A sertéshús magánraktározási támogatására vonatkozó általános szabályok megállapításáról szóló, 1975. október 29-i 2763/75/EGK tanácsi rendelet (3) 3. cikke szerint a Bizottság úgy határozhat, hogy a raktározási időtartamot lerövidíti, illetőleg meghosszabbítja. A meghatározott tárolási időtartamokra vonatkozó támogatási összegeken kívül rögzíteni kell azokat az összegeket is, amelyeket abban az esetben kell hozzáadni vagy levonni, ha a Bizottság ilyen határozatot fogad el.
            
         
               (5)
            
            
               A szerződések megkötésére vonatkozó adminisztratív és ellenőrzési munka megkönnyítése érdekében rögzíteni kell a minimális mennyiségeket.
            
         
               (6)
            
            
               A biztosítékot olyan szinten kell rögzíteni, amely garantálja, hogy a tárolást végzők teljesítik szerződéses kötelezettségeiket.
            
         
               (7)
            
            
               A Sertéshúspiaci Irányítóbizottság nem nyilvánított véleményt az elnöke által kitűzött határidőn belül,
            
         ELFOGADTA EZT A RENDELETET:
   1. cikk
   (1)   2007. október 29-től magánraktározási támogatás iránt kérelmeket lehet benyújtani a 3444/90/EGK rendelettel összhangban. A támogatásra jogosult termékek jegyzéke és a vonatkozó összegek e rendelet mellékletében szerepelnek.
   (2)   Ha a Bizottság meghosszabbítja vagy lerövidíti a raktározás időtartamát, a támogatás összegét ennek megfelelően módosítani kell. A havi és napi kiegészítések és levonások a melléklet 6. és 7. oszlopában szerepelnek.
   2. cikk
   A szerződésenkénti minimális mennyiségek termékenként a következők:
   
               a)
            
            
               10 tonna a kicsontozott termékek esetében;
            
         
               b)
            
            
               15 tonna más termékek esetében.
            
         3. cikk
   A biztosíték a mellékletben meghatározott támogatási összegek 20 %-a.
   4. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 26-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 282., 1975.11.1., 1. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 333., 1990.11.30., 22. o. A legutóbb az 1913/2006/EK rendelettel (HL L 365., 2006.12.21., 52. o.) módosított rendelet.
   
      (3)  HL L 282., 1975.11.1., 19. o.
   
      MELLÉKLET
      
                  (EUR/tonna)
               
            
                  KN-kód
               
               
                  Támogatott termék
               
               
                  A támogatás összege a raktározás időtartama szerint
               
               
                  Kiegészítés vagy levonás
               
            
                  3 hónap
               
               
                  4 hónap
               
               
                  5 hónap
               
               
                  havonta
               
               
                  naponta
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  ex 0203
               
               
                  Házi sertés húsa, frissen vagy hűtve
               
               
                   
               
               
                   
               
               
                   
               
               
                   
               
               
                   
               
            
                  ex 0203 11 10
               
               
                  Hasított félsertés, mellső lábak, farok, vesék, sovány dagadó és gerincoszlop nélkül (1)
                  
               
               
                  278
               
               
                  315
               
               
                  352
               
               
                  37
               
               
                  1,24
               
            
                  ex 0203 12 11
               
               
                  Sonka
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 12 19
               
               
                  Lapocka
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 11
               
               
                  Elülső részek
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 13
               
               
                  Tarja és karaj, a nyakhússal vagy anélkül, vagy nyakhús külön, karaj bélszínnel vagy anélkül (2)
                      (3)
                  
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 15
               
               
                  Oldalas és dagadó, egészben vagy a gerincoszlopra merőlegesen elvágva
               
               
                  164
               
               
                  197
               
               
                  230
               
               
                  33
               
               
                  1,09
               
            
                  ex 0203 19 55
               
               
                  Oldalas és dagadó, egészben vagy a gerincoszlopra merőlegesen elvágva, bőr és bordák nélkül
               
               
                  164
               
               
                  197
               
               
                  230
               
               
                  33
               
               
                  1,09
               
            
                  ex 0203 19 55
               
               
                  Comb, lapocka, elülső részek, tarja és karaj nyakhússal vagy anélkül, vagy nyakhús külön, karaj bélszínnel vagy anélkül, kicsontozva (2)
                      (3)
                  
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 55
               
               
                  Középtest, bőrrel vagy szalonnával vagy azok nélkül, kicsontozva (4)
                  
               
               
                  255
               
               
                  290
               
               
                  325
               
               
                  35
               
               
                  1,17
               
            
         (1)  A támogatás a Wiltshire-oldalként előkészített, azaz fej, toka, fejhús, csülök, farok, szalonna, vese, szűzpecsenye, lapockacsont, szegycsont, gerincoszlop, medencecsont és rekesz nélküli hasított féltestekre is nyújtható.
      
         (2)  A karaj és nyakhús lehet bőrrel vagy anélkül, de a fedőszalonna vastagsága nem haladhatja meg a 25 mm-t.
      
         (3)  A szerződéses mennyiség az említett termékek bármilyen kombinációjára vonatkozhat.
      
         (4)  Ugyanaz az előkészítés, mint a 0210 19 20 KN-kód alá sorolt termékek esetében.